Sheshi Nënë Tereza

Sheshi "Nënë Tereza" është një nga sheshet kryesore të Tiranës, në Shqipëri. I kushtuar shenjtores Nënë Tereza, është sheshi është i dyti për nga madhësia ndër sheshet e kryeqytetit. Ndodhet në skajin jugor të bulevardit "Dëshmorët e Kombit" dhe përreth tij gjenden Universiteti i Tiranës në anën perëndimore, Universiteti Politeknik i Tiranës në anën jugore, si edhe Pallati i Kongreseve, Universiteti i Arteve dhe Muzeu Arkeologjik Kombëtar në anën lindore. Pas këtij të fundit shtrihet Sheshi "Italia", përballë të cilit ndodhet stadiumi i ri kombëtar. Historia Sheshi u projektua nga urbanisti italian Gherardo Bosio në vitin 1939, gjatë hartimit të planit rregullues të Tiranës, në kohën kur qyteti ndodhej nën protektoratin italian të Mbretërisë së Shqipërisë. Punimet përfunduan në vitin 1940 dhe sheshi u emërtua në nder të mbretit italian Viktor Emanueli III. Në shesh përfundonte Viale del Impero (sot Bulevardi Dëshmorët e Kombit), me gjashtë korsi, i cili e lidhte atë me sheshin kryesor dhe qendrën e qytetit, Sheshin Skënderbej. Shih edhe Sheshi Skënderbej Referime